CELEX: 62012TN0055
Language: et
Date: 2012-02-08 00:00:00
Title: Kohtuasi T-55/12: 8. veebruaril 2012 esitatud hagi — Chen versus Siseturu Ühtlustamise Amet — AM Denmark (puhastusseadmed)

5.5.2012   
            
            
               ET
            
            
               Euroopa Liidu Teataja
            
            
               C 133/27
            
         8. veebruaril 2012 esitatud hagi — Chen versus Siseturu Ühtlustamise Amet — AM Denmark (puhastusseadmed)
   (Kohtuasi T-55/12)
   2012/C 133/53
   Hagiavalduse keel: inglise
   
      Pooled
   
   
      Hageja: Su-Shan Chen (Sanchong, Taiwan) (esindaja: advokaat C. Onken)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: AM Denmark A/S (Kokkedal, Taani)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) kolmanda apellatsioonikoja 26. oktoobri 2011. aasta otsus asjas R 2179/2010-3;
            
         
               —
            
            
               mõista kohtukulud välja Siseturu Ühtlustamise Ametilt ja teiselt menetluspoolelt apellatsioonikojas.
            
         
      Väited ja peamised argumendid
   
   
      Kehtetuks tunnistamise taotluse esemeks olev ühenduse registreeritud disainilahendus: disainilahendus kaubale „puhastusseadmed” — ühenduse disainilahenduse registreering nr 1027718-0001
   
      Ühenduse kaubamärgi omanik: hageja
   
      Ühenduse disainilahenduse kehtetuks tunnistamist taotlev pool: teine menetluspool apellatsioonikojas
   
      Kehtetuks tunnistamise taotluse põhjendus: teine menetluspool apellatsioonikojas esitas taotluse tunnistada ühenduse registreeritud disainilahendus kehtetuks nõukogu määruse nr 6/2002 artiklite 4–9 ja artikli 25 lõike 1 punkti e alusel; registreering nr 5185079 ruumilisele ühenduse kaubamärgile kaupadele klassides 3 ja 21
   
      Tühistamisosakonna otsus: tunnistada vaidlusalune ühenduse registreeritud disainilahendus kehtetuks.
   
      Apellatsioonikoja otsus: jätta kaebus rahuldamata.
   
      Väited: nõukogu määruse nr 6/2002 artikli 25 lõike 1 punkti e rikkumine, kuna apellatsioonikoda eeldas vääralt, et vaidlusaluses ühenduse disainilahenduses on kasutatud varasemat ühenduse kaubamärki. Peale selle ei pidanud apellatsioonikoda eeldama, et varasemal kaubamärgil oli vähemalt minimaalne eristusvõime, mis on registreerimiseks vajalik. Nõukogu määruse nr 207/2009 artikli 9 lõike 1 punkti b rikkumine, kuna apellatsioonikoda ei kohaldanud seda artiklit õigesti. Nimelt, vastupidi ühtlustamisameti seisukohale ei ole teisel menetluspoolel ühtlustamisametis selle määruse artikli 9 lõike 1 punkti b alusel õigust keelata kasutada vaidlusalust ühenduse disainilahendust, kuna puudub segiajamise tõenäosus. Eelkõige ei ole hageja ühenduse disainilahendus teise menetluspoole kaubamärgiga nii sarnane, et nende segiajamine oleks tõenäoline.